ฮั่งเส็งปิดทะยาน 252.49 จุด หลังหุ้นจีนดีดตัว
ฮั่งเส็งปิดทะยาน 252.49 จุด หลังหุ้นจีนดีดตัว
17 ก.ค. 2558

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 252.49 จุด หรือ 1.00% ปิดวันนี้ที่ 25,415.27 จุด โดยได้รับปัจจัยหนุนจากการดีดตัวขึ้นของตลาดหุ้นจีน เนื่องจากนักลงทุนมีความเชื่อมั่นมากขึ้นหลังรัฐบาลจีนใช้มาตรการกระตุ้นตลาดผ่านหลายหน่วยงาน
นอกจากนี้ นักลงทุนยังคลายความวิตกกังวลเกี่ยวกับวิกฤตหนี้กรีซ หลังรัฐสภากรีซมีมติเห็นชอบด้วยคะแนนเสียง 229 เสียง จากจำนวนสมาชิกรัฐสภา 299 คน ให้ผ่านร่างกฎหมายปฏิรูปเศรษฐกิจฉบับใหม่ ซึ่งจะปูทางให้กรีซมีคุณสมบัติที่จะรับความช่วยเหลือด้านการเงินรอบที่ 3